Cesarhanmun/geonobi-data huggingface dataset:
地名: 康津 (全羅道, 縣（監）)
年: 1681.0

○引見大臣、備局堂上。 閔鼎重陳各道諸般身役逃故、兒弱査覈事。 李尙眞曰: "宜先禁兒弱充定之弊。" 上令講定節目入啓。 鼎重言: "江陵府使蘇斗山曾任羅州, 治績卓異, 實合方伯之任, 而履歷不多, 宜除京職, 儲養歷試, 待闕擬除。 前成川府使李端錫素以淸白善治聞, 不可以一失廢棄, 亦宜復畀字牧之任。" 上竝可之。 尙眞言: "刑曹參議崔寬莅官淸白, 曾任濟州, 不近南物, 合有褒賞之擧。" 鼎重亦爲言, 上命陞資。 閔維重言: "三南沿海各官置戰船, 元非古制, 而新造改槊之際, 徒費物力, 實無緩急可用之望。 臣意欲於沿海諸島中, 擇其要害處, 加設邊將, 爲置戰船, 而各官戰船, 則宜革罷矣。 康津有古今、靑山二島, 土沃民多, 而故統制使李舜臣, 明將陳璘留屯處也。 古今島地大, 宜設僉使;靑山島差小, 宜設萬戶, 移給各邑戰船二隻, 而能櫓軍、射砲手, 皆以島中居民充定, 則海防最爲着實, 而朝家亦無割給水軍之弊矣。 兩島外亦多可合設鎭處, 而不可一時竝擧, 先試兩島觀其成效, 次第加設宜矣。" 尙眞言: "興陽
              羅老島亦合設鎭。" 上命姑試兩處。 李端夏言: "式年講規, 不問文義, 只取能通音釋, 講畫過多, 而雖善製述者, 不得以生畫得捷, 故不赴東堂。 以此, 鄕儒專事口讀, 而不解文義; 京儒只事表策, 而不知經學。 科擧, 取人初程, 而踈謬如此。 若體《大典》講規, 講論雖未該通, 不失一章大旨者爲粗; 雖通大旨, 未至融貫者爲略; 貫通旨趣, 辨說無疑者爲通, 則科程得正, 人才可得矣。" 上命預爲知委, 使擧子知所勉勵, 且添入於科擧事目。 李䎘言: "《大典》奴奸主妻, 雇工奸家長妻有定律, 而至於婢夫奸妻上典妻, 則無律文。 請下詢于入侍大臣, 定式施行。" 鼎重言: "妻上典殺婢夫, 則償命。 婢夫與雇工有異, 而以國俗言之, 雖殺之可也。 然旣是律文所無, 請消詳稟定。" 上命更議他大臣稟定。 時有義州女人禮節獄事, 而䎘方判刑曹, 故有此陳稟。 後諸大臣皆以爲, 宜從雇工之律, 遂以此論斷, 仍爲挈令。 趙師錫言: "禮曹所置《國恤謄錄》, 旣多見失, 只遵用《五禮儀》, 而亦多踈略, 國朝已行之禮, 尤無考證處。 請設置一局, 使大臣主之, 差出堂郞, 就《五禮儀》踈略處, 參以古禮, 酌定增補。 且考列朝所因革, 作一禮書。" 上命於卒哭後, 考出《實錄》爲之。 端夏言: "故相臣李敬輿建白於孝廟朝, 請續編《國朝寶鑑》。 今領相金壽恒爲都廳, 而事未果行。 今於實錄廳加出一堂上, 專掌此事, 則趙師錫陳達之事, 亦可成之。" 仍請以江華留守李選委以此事。 且言宣祖朝三十年《實錄》, 則臣父植修正, 而其後十年, 則蔡&#x2567F;後繼修, 而頗有踈誤處。 宜使文學之臣, 依朱子
              《昌黎集》, 考異作一冊子, 可無遺憾。" 李敏叙、趙師錫皆言: "《實錄》事體重大, 今以一人之見, 有所添改, 則事關後弊。" 上命待摠裁官入侍時更議。 尙眞言: "明禮宮
              明安公主房所屬募軍, 不許括出, 有累聖德。" 又言: "淸風府院君墓田, 有勿爲出給之敎。 朝家若欲優賜, 則令戶曹出價買給可矣。 而民田旣入其中, 則不可不還出矣。" 鼎重亦言春川一面盡爲祭田, 事體未安。 上曰: "所謂墓田, 不過收其田稅, 用於祭需也。 明禮宮是大王大妃殿所屬, 故募軍括出事, 使之安徐矣。 卿等之言如此, 依硫黃店例擧行。" 執義安後泰申前啓, 又以全羅監司任奎政令怠弛, 擧措謬戾, 一道之人, 率皆失望, 請罷職。 黃山察訪韓舜相淫悖無行, 締結權門, 家在至近, 駄載絡繹, 請削去仕版。 上不從。 鼎重言: "奎之爲人, 雖未縝密, 頗有氣槪。 故吏曹問議於臣等而差送矣。 臺論如此, 似當改差, 速出其代。" 上從之。 宋時烈進曰: "自上久廢開講, 雖不得出御筵席, 想必有省覽文字, 未知何書乎。" 上曰: "《心經》及《聖學輯要》時時披覽矣。" 時烈曰: "臣於孝廟朝, 屢承密勿之聖敎, 臣每欲一陳於嗣聖之前矣。 曩時尹鑴假托孝廟朝時事而爲言, 及其以凶悖, 被罪以死, 人皆爲戒, 竝與其言而諱之。 夫鑴雖假托, 而事實相反, 豈可以鑴之如此, 而仍忘祖宗朝大義哉? 臣歸自海上, 則論議習俗, 大異於先朝矣。 宋時朝臣入侍, 有不盡以言語陳達者, 則預具奏箚, 展讀於榻前。 臣敢依此例, 乞於燕閑之中, 試賜省覽。" 因起進袖箚, 其箚曰:
地名: 康津 (全羅道, 縣（監）)
年: 1685.0

○義禁府以鄭濟先事覆奏: "以爲奉命殺人, 曾不償命, 請議大臣。" 領議政金壽恒以爲: "其中一人, 旣是良人, 又有檢屍文案。 枉殺之罪, 更無可諉。 而奉命殺人, 免其償命, 果有法例之可據, 則參考酌處, 亦或一道。" 上令該府考啓。 禁府以權堣、姜錫圭事啓之。 傳曰: "鄭濟先負犯旣重, 而前日有司之臣, 不待取服, 直請上裁, 殊非按獄之體。 故有所警責。 濟先雖曰奉命兼臺, 事非公事, 而不忍一時之血憤, 濫殺人命, 至於六人, 婢夫良人, 旣在其中, 則揆之王法, 似難容貸, 而第兩朝所以裁處此等獄事者, 旣有可據之例, 其間或不無輕重多少之別, 而其因私殺人之罪, 一也, 不可無參酌之道。 特減死流三千里。 濟先遂配康津縣。
地名: 康津 (全羅道, 縣（監）)
年: 1703.0

○司諫金相稷、獻納尹憲柱, 停科獄還收啓, 禁府遂決遣諸囚。 宋晟
              濟州, 李聖輝
              羅州
              智島, 鄭順億
              黑山島, 李秀哲
              康津
              古今島, 李道徵
              興陽
              鹿島, 朴泰晦
              珍島, 朴弼渭
              金甲島, 金麟至
              順天
              防踏, 吳碩夏
              大靜, 洪受禹
              巨濟, 閔時俊旌義, 竝爲奴定配。 識者歎曰: "科賊生出獄門, 國無刑矣。"
地名: 康津 (全羅道, 縣（監）)
年: 1713.0

○憲府
                【持平金雲澤】
              申前啓。 又論: "康津安置罪人吳始復, 陰凶情節, 罪關名義。 當初酌處, 不免失刑, 而前夏乃以其年老無子, 自海島移陸地。 宜其惶感無地, 而反萠驕恣之志, 凡對人發說, 無非蹢躅窺闖之言, 而移配之際, 歸裝狼藉, 馬匹幾近百數, 他餘貨物, 亦至百餘駄, 而勒令海南、康津兩邑, 輸致其寓所。 海南則奉行尤謹, 如恐不及, 康津以夫馬責立之難, 往見而宛轉爲辭, 則始復面加詬罵, 使其悍奴, 捽項逐出。 渠爲管下之罪人, 其所凌轢僇辱, 乃如此, 請始復移配絶島。" 仍論海南縣監李增祿, 請削奪官爵, 康津縣監鄭以規削去仕版。 又論全羅左水使閔純, 專事貪黷, 多行不法, 且於吳始復諂媚饋遺, 爲後日徼恩之計, 請拿問定罪, 竝不允。
地名: 康津 (全羅道, 縣（監）)
年: 1725.0

○禁府啓言, 賊鏡之子, 緣坐爲奴, 罪人正海, 方在南海縣, 寧海方在康津縣, 請發遣都事處絞。 敎曰: "寧海雖曰年滿, 一允臺啓, 戮其兄弟, 非當初酌處之意, 減死絶島爲奴。"
地名: 康津 (全羅道, 縣（監）)
年: 1755.0

○上御內司僕, 親鞫權邵、李&#x236EE;、李元夏、朴世儉伏誅。 邵供: "臣家世不下於自中, 而臣父不免沈滯, 居常怨國。 且以學製事含憾, 與妻父李&#x236EE;之子元夏同爲凶書, 臣及&#x236EE;製之, 元夏書之, 專出於欲亂朝廷之計。 且與鼎衍相知。 鼎衍所納凶書, 亦嘗參見, ‘南別宮樑上云云’ 一段至今記得。 故今番凶書, 以鼎衍未卒之言書之, 而書中有 ‘九老云云’ 之說及 ‘傳家心法’ 等語, 列書朝臣之下, 書謹悉二字, 書凡四層。 而初書則七月二十八日曉, 臣稱以別陪而自投之, 再書則&#x236EE;使朴世儉投之, 窮凶情節綻露無餘, 大逆遲晩。" 正刑, 孥籍如法。 &#x236EE;供: "權抗之爲投書, 世人皆知之。 邵亦危言悖行, 無所不爲。 而邵所引多人中, 若或謂臣亦同入, 則臣當爲元犯。 而世儉所供, 俱是虛言。" 屢加刑訊, 終不承款, 以特旨西門外正法, 以逆律施行。 元夏供: "與邵同爲凶書。 臣書上段, 邵書下段, 而字細於小冊字。 謀逆遲晩。" 正刑。 朴世儉供: "臣以&#x236EE;之乳弟, 受&#x236EE;之指嗾, 果爲持傳凶書, 而不知其書意矣。" 命以逆律, 門外正法。 抗以邵父, 刑訊不服, 以緣坐處絞。 宏以邵祖年老, 下詢大臣後, 以本律大靜縣爲奴。 鄭熙普、鄭稑以元夏姻親, 援引被逮, 熙普
              三陟府定配, 稑屢施刑訊, 鍾城府遠配。 鄭道三以道聽輕洩, 康津縣定配, 李萬育、李賢汲, 以投書事, 致疑於抗, 相與酬酢, 而萬育以不卽直陳, 海南縣定配, 賢汲以所供無隱, 特命調用。 申思範、朴相祿、尹正烈、洪楫、權瑋、黃最彦, 以邵誣援被逮, 幷特放。
地名: 康津 (全羅道, 縣（監）)
年: 1784.0

○義禁府啓: "大逆不道罪人夏材, 籍沒家産, 破家潴澤, 降邑號罷守令等事, 令該曹奉承傳擧行。 子夢伊、仁伊年未滿, 依律免絞, 夢伊
              珍島郡爲奴, 仁伊
              南海郡爲奴, 妻任伊
              黑山島爲婢, 女桂完
              康津縣爲婢, 庶母夢月
              吉州牧爲婢, 庶弟英材
              渭原郡爲奴, 姪斗恭
              巨濟府流三千里安置, 姪斗恒之父魯材, 卽夏材之伯兄, 而出繼於三寸叔星澤, 斗恒乃是夏材五寸姪, 依律文免坐。" 從之。

○刑曹啓: "康津寡女宋氏卓節, 以奴呼龥, 事係干恩。 請勿施。" 敎曰: "卿等不見法文乎? 子孫奴僕, 以祖先及上典行義, 上言申龥, 元無屬之干恩之例。 蓋子孫奴僕, 然後其情切至故耳。 法無禁條。 至於他人之爲他人上言, 不但事係四件之外, 亦涉干恩之科。 是以諸道儒士之爲他人上言, 竝置勿施之科者此也。 本事下該道, 別岐深察, 兼採一鄕公議狀聞。"
地名: 康津 (全羅道, 縣（監）)
年: 1793.0

○湖南暗行御史鄭東榦復命, 進書啓, 上召見, 命吏、兵曹堂上, 登筵覆啓。 順天府使洪述祖, 以賑政治績, 爲一路最, 陞擬牧使。 興陽縣監李性重、龍潭縣令李勉輝, 俱以善治陞敍。 綾州牧使尹耆東、礪山府使金命益、全州判官趙翼鉉、任實縣監李潤瑞、樂安郡守洪采疇、南平縣監宋欽書、康津縣監成彦檝, 俱以不治, 勘罪有差。 先是, 道臣權&#x277D3;書長興府使元永胄殿最, 有間隙看書之目, 上以人非郤縠, 宜責浮文, 特置之下考。 至是, 御史言其賑政可尙, 上特命蕩滌檢擬, 以示弦韋。 別單曰: "羅州私奴判乭乘船出海, 渰死於草蘭島。 其妻崔聞訃, 往海島求屍, 終不得, 晝夜號哭, 常言待終祥溺死, 以從亡夫。 旣終祥, 崔具饌行祭, 謂以散飯, 出去浦邊, 久不還歸, 其子婦急往見之, 留屨浦岸, 溺死已久, 而貞心烈行, 誠甚卓然。" 禮曹覆奏, 請施給復之典, 從之。
地名: 康津 (全羅道, 縣（監）)
年: 1798.0

○戊寅/正言尹涵啓曰: "康津縣
              梁道孫兄弟, 勒奪婢夫之正妻, 壓良爲賤。 仍又榜掠婢夫, 無所不至, 婢夫飮毒自斃。 而厚賂本倅之嬖妓, 由吏及面任、里正, 俾不得發狀。 又船漢金莒實, 與泰安
              金姓人, 同船出海, 推擠金姓人於海中, 仍爲致命。 而亦爲行賂於嬖妓, 由吏發告之里任, 反被誣告之罪。 請更令本道, 別定査官, 嚴加鉤覈。" 批曰: "康津兩囚事, 果如風傳, 前此勤飭之意, 果安在哉? 爲先依啓。"
地名: 康津 (全羅道, 縣（監）)
年: 1810.0

○庚寅/敎曰: "宮中深邃, 內外懸絶, 自是我朝家法。 況先朝二紀之間, 痛禁掖之密徑, 嚴立防閑之等分, 雖至細至徵之言, 所謂爲宮人爲掖隷者, 毋得相對酬答。 此是昔日所仰睹熟聞之事, 予亦恒遵昔日之飭令, 每察如彼之弊。 忽有前所未有未聞之驚駭寒心之擧, 出於今日, 今日之紀綱, 何爲頹弛之極也? 上項罪人中, 屬於掖庭者, 自內究問, 略知事狀, 而今又因諸供, 益爲明知, 尤切驚惋。 大抵本事, 卽一譯次上等第也, 志道輩之綢繆共議, 先萌通禁之心者, 予之所以深慮於今日之風俗。 明興甘聽卞漢之指計, 以東朝侍衛之宮女, 犯如許之罪犯, 此是渠之斷案。 卞昌瑊, 則喜聞韓志道厚賂之言, 欲圖譯院完薦之事, 僞書諺敎, 傳給掖隷。 金世煥, 則身爲掖隷, 不知事體之莫重, 貪於厚賂之分食, 旣知標書之僞造, 恣意詐傳於譯官。 卞昌瑊斬待時, 金世煥絞待時, 依法典, 詳覆施行。 安鼎煥
              康津縣
              古今島, 韓志道
              巨濟府, 竝絶島減死爲奴。 三倍道押送, 而加刑三次, 令各該道臣擧行後, 押送配所。 李守熙
              昌城府, 金福仁
              端川府, 竝流三千里定配。 三倍道押送, 亦令各該道臣, 加刑一次後, 押送配所。 明興
              珍島郡
              金甲島定配, 三倍道, 竝於當日內押送。 金鼎煥仍前嚴囚, 待拷訊, 限箇箇拷察, 各別嚴刑, 準三次嚴訊後, 靈巖郡
              楸子島, 減死爲奴定配。" 蓋金鼎煥, 本是班名人, 而與安鼎煥慫慂譯官韓志道, 使出錢財許圖等第。 而因卞昌瑊紹介於其妹宮人明興, 僞造諺敎及標紙, 使掖隷金世煥、李守熙、金福仁, 往來傳給。 情狀發露, 自秋曹推覈而有是命。
地名: 康津 (全羅道, 縣（監）)
年: 1822.0

○癸巳/先是, 成均館以儒生捲堂所懷啓以爲, 國使東還, 史誣歸正。 而近有儒生申鼎朝等, 投通, 泛以聲討龜, 佐爲名, 而反似陰護, 所引古語, 無非怪駭。 大抵包匈蓄憝, 換肚於一鏡, 含譏帶嘲, 借詞於德隣, 文勢閃映, 若可以左右通看, 而語脈綢繆, 自見其首尾相應。 有曰天吏滅親, 有曰空名《春秋》, 有曰釀成疑事, 有曰正僞始卞, 有曰杞、宋文獻, 尙不足言, 有曰天未定矣, 人可勝乎? 有曰皇華賢勞, 不欺者天, 此等遣辭, 實莫測其肺肝之所在。 而最其中周公, 虞, 舜數句語, 尤涉於至尊敬之地, 渠雖無難肆筆, 拶逼天日, 而臣等骨顫毫淅, 有不敢形容其語意。 噫! 其悖矣。 抑又有突兀說出, 不可以左右看者, 其曰新雄之亂名而書諸簡者, 此何謂也? 《綱目》之特書揚雄, 蓋正莾大夫之罪, 則鼎朝指何事, 區別漢新, 而指誰爲莾大夫之亂名歟? 其曰管、蔡之囂。 不敢流其言者, 此何謂也? 管、蔡流言, 乃聖人處變之不幸, 鼎朝何故, 必引管、蔡, 指何事爲不敢流言之證歟? 其曰奸泰助桀逆麟右呂者, 此何謂也? 觀其語勢, 在乙巳以前, 距戊申尙遠, 則曰泰曰麟曰桀曰呂所指者何人何事? 矛盾如彼, 糢糊如此。 而繼又曰, 幾乎渭不濁涇, 莠不亂苗, 幾乎云者, 庶幾而未就之辭也。 然則涇渭莠苗, 至今歸之未分之科歟? 嗚呼! 渠亦兩聖朝雨露涵育中一物耳。 作於其心, 發於其言, 懷邪逞慝, 一至於此, 亦獨何哉? 臣等雖未知鼎朝等此通, 果出誰手, 而若鼎朝自作, 則是鼎朝爲凶人也, 其或別有窩窟, 陰挾嘗試之計, 巧行訛誘之術, 則是鼎朝爲凶人所陷也。" 敎曰: "取覽通文, 胡亂不倫, 不可解見, 極可駭惡之外, 揭板還收, 曾未幾日, 便有此事, 其可謂國有法紀乎? 申鼎朝等, 自秋曹, 捉來嚴問。" 
                〔秋〕
              曹啓言: "申鼎朝屢度盤問, 托以不文, 推諉於韓鼎鎭, 取來鼎鎭之家中私稿, 筆跡脗合, 始乃輸款。" 云, 敎曰: "鼎朝則借製冒錄, 萬萬無狀, 鼎鎭則製給通文, 胡亂不倫沒覺之類, 別無隱情, 泮儒之所註解, 誠亦太過。 竝嚴刑絶島爲奴。 鼎朝配珍島郡
              金甲島, 鼎鎭配康津縣
              古今島, 兩司交章, 請拿鞫, 不允。
地名: 玉果 (全羅道, 縣（監）)
年: 1457.0

○傳旨刑曹曰: "靈光永屬婢仲非, 賜都承旨曺錫文, 延安永屬婢德非、古阜永屬婢召史, 賜右議政姜孟卿; 昆陽永屬婢莫今, 賜雲城府院君
              朴從愚; 任實永屬婢心水, 賜領中樞院事尹師路; 平壤永屬婢性德、梁玉妹厚存, 賜坡平君
              尹巖; 安邊永屬婢於應伊、濟州永屬婢栢州, 賜花川君
              權恭; 靈光永屬婢松伊, 賜前判中樞院事李季甸; 稷山永屬婢梅花、李石貞妾女小非, 賜判中樞院事李澄石; 玉果永屬婢春月、成勝妾女性今, 賜左贊成申叔舟; 咸興永屬婢銀非, 賜右贊成黃守身, 文化永屬婢玉今、友直女子無心, 賜判中樞院事權擥; 李澄玉妾女哲今, 賜判書韓明澮, 靈光永屬婢玉京, 賜判書權蹲; 忠州永屬婢未致, 賜判書洪達孫; 閔伸妾女玉眞, 賜知中樞院事朴薑; 高山永屬婢欣加伊、李老女諫非, 賜都節制使楊汀; 永興永屬婢矢靡他、梁玉妹閑存, 賜都節制使洪允成; 咸安永屬婢小非、成勝妾女玉童, 賜判書朴元亨, 吉州永屬婢寶今、金尙忠女子尙非, 賜參判具致寬; 大興永屬婢於屯、李老女子李非, 賜前大司憲崔恒; 珍島永屬婢召史、趙完珪妾女玉今, 賜判內侍府事田畇; 錦山永屬婢召史, 賜前提學尹士昀; 權自愼妾女未致, 賜府尹柳洙; 吉州永屬婢定非、兪應孚妾女還生, 賜同知中樞院事奉石柱; 雲峯永屬婢奇德、李末生女子石非, 賜府尹康袞, 牙山永屬婢寶德, 賜都節制使柳河; 康津永屬婢若非, 賜觀察使元孝然; 蔚山永屬婢欣德, 賜中樞崔濡; 全州永屬婢漢非, 賜參判黃孝源; 金海永屬婢祿只, 賜左承旨尹子雲; 結城永屬婢於屯, 賜右承旨韓繼美; 權策妹召史, 賜參議曺孝門; 長連永屬婢延香, 賜右副承旨金礩; 博川永屬婢者斤伊, 賜參議權愷; 江界永屬婢全伊, 賜提學鄭守忠; 婢順非, 賜上護軍柳溆; 南原永屬婢吳非, 賜判事柳泗; 金堤永屬婢內隱非, 賜大護軍安慶孫; 泗川永屬婢永老, 賜上護軍趙得霖; 錦山永屬婢小斤伊, 賜副正洪順孫; 眞寶永屬婢春伊, 賜節制使郭連城, 康津永屬婢內隱伊, 賜前護軍崔潤。"
地名: 玉果 (全羅道, 縣（監）)
年: 1461.0

○兵曹據全羅左道敬差官金好仁啓本啓: "玉果應募人李伯孫, 其妻千從死, 奸其弟從伊, 因以爲妻, 行同禽獸, 敗常亂俗。 且虛張奴子之數以應募, 欺罔國家, 姦詐爲甚, 不可不懲。 然伯孫功臣, 不可治罪, 請屬兩界殘驛吏, 以懲其惡。 且終伊淫醜無比, 勿論赦前治罪。" 從之。
地名: 玉果 (全羅道, 縣（監）)
年: 1465.0

○刑曹啓: "今據玉果人吏狀告, 考諸道所送宣頭案, 前案不付奴婢二百四十三口。 以此觀之, 差使員委諸執吏, 以致濫冒如此, 請令主掌官改正。" 從之。
地名: 玉果 (全羅道, 縣（監）)
年: 1475.0

○刑曹三覆啓: "玉果囚私奴耳伊毆殺朴仲山罪, 律該絞待時。" 從之。
地名: 玉果 (全羅道, 縣（監）)
年: 1486.0

○丁巳/受常參, 視事。 右副承旨朴崇質將刑曹啓本啓: "玉果囚私奴無里叱同明火强盜罪, 律該斬不待時。" 上曰: "無贓證, 可減死。" 工曹參議孫比長啓曰: "高麗時契丹、紅軍皆由平安道入寇。 今建州
              野人許由此道來朝, 山川險夷, 彼得詳知, 恐貽後悔。 且宴野人用女樂, 非祖宗故事。 今接見正殿, 至用女樂, 殊失待夷之體。" 上曰: "三衛野人含憤積怒, 鼠竊狗偸, 無歲無之。 故國家欲示殊恩, 許由平安道來朝。 若又中變, 是失信於外夷也。 且我國之用女樂久矣。 宴中朝使臣尙用之, 獨於野人接待不可用乎?" 比長曰: "正殿接見時雖用女樂, 如禮曹饋餉則用男樂爲便。" 不聽。
地名: 玉果 (全羅道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 玉果 (全羅道, 縣（監）)
年: 1604.0

○張晩狀啓: "淳昌居生員曺應瑞等九人呈書內, ‘故學諭贈司諫柳公彭老, 在變初, 與高判書敬命奮義, 偕作倡義興師, 直赴君父之急, 整旅北首之際, 聞錦山爲倭賊巢穴, 充斥湖南, 迫在朝夕。 於斯時也, 七路崩潰, 唯湖南獨全, 則國家恢復之本, 不在他而在此, 故欲先除此賊, 而赴行在, 徑抵錦山, 與賊相搏, 而交鋒未幾, 官軍奔潰, 獨義兵殊死戰, 而賊衆我寡, 勢不支吾, 幕中諸賢, 俱死於旗鼓之下。 噫! 諸賢忠烈, 固無等差, 獨爲斯人, 尤有所感者, 倭奴旣陷義陣, 事無奈何, 人皆奔北, 公之奴, 策公之馬曰: 「事急矣。 盍去諸?」 公問曰: 「大將安在?」 奴紿曰: 「大將已先矣。」 公數步, 知大將在後, 卽旋馬往從。 奴控馬泣請, 公不聽, 奴又强之, 公拔劍欲擊, 奴乃止。 大將見公曰: 「公乘健馬, 盍先避之?」 公曰: 「子在, 安敢先?」 竟與大將, 同死一處。 其視死如歸, 從容節次, 澟澟乎忠烈乎, 使人景仰。 國家嘉崇義烈, 慰答忠魂, 贈之以司諫, 朝廷恩典, 固爲至矣。 然司諫, 三品官耳。 視斯人節義, 已爲未滿, 而旌表一事, 則益闕焉, 此乃士人之所大恨也。 伏乞將此顚末, 聞諸朝廷, 使大書特書, 以旌其閭, 則不特先生朽骨, 恩及九原, 且使居氓過客, 皆將指點矜式曰: 「忠臣柳某之閭」 不亦美乎? 且公之配金氏, 傷毁過節, 至於引刀自刺, 亦可謂儷美匹休, 而此豈非有所感而然歟?’ 玉果居生洪敬復等二十六人呈書內, ‘俊士南原
              安瑛, 己卯名賢處順之曾孫, 判書李後白之外孫也。 其父早世, 獨與母居平居奉母至孝。 其母爲覲親, 辛卯冬入洛, 壬辰倭賊, 直向京城, 瑛未及將母, 京城陷賊。 瑛不知其母之所在, 以喪人自處, 及高敬命之擧義也, 瑛從之。 蓋滅賊尋母, 酬君親忠孝之計也。 錦山之役, 與大將及柳彭老, 同死一劍。 嗚呼! 瑛可謂烈士也。 旣孝於親, 又忠於君, 終死於義。 忠孝節義, 卓卓如此, 而旌不及門, 爵未顯名, 老母妻子, 飢餓轉輾, 豈非傷歎者乎? 伏願將瑛事迹, 上達九重, 復其戶、錄其子壻, 廩給其母妻, 以扶一道節義, 以快湖南公議’ 事呈書。 褒奬忠節, 事係重大, 係是一道公論, 多士所呈, 不敢不達。"
地名: 玉果 (全羅道, 縣（監）)
年: 1620.0

○司憲府啓曰: "戶曹佐郞李遯, 以幺麽一郞官, 承差南下之後, 巡行列邑, 挾妓(縱酒)沈酗(日甚)。 不察職事, 一委算員之手, 作米、作木, 惟視賄賂之多小, 挐移換定, 不計道里之遠近。 請命罷職。 善山府使柳時會, 本以貪婪之人, 到任之後, 專事剝割, 巧作名目, 徵斂無藝, (闔境嗷嗷, 遂使完實之邑, 反爲空虛之地)。 請命罷職。 淸道郡守李惕, 到任之後, 沈酗爲事, 久廢坐衙, 玉果縣監柳艎, 大同木收合民間, (非一非再,) 以爲己用。 保寧縣監鄭信男, 本以(卑賤)孽裔, 濫授專城, (到任之後, 賦民出役, 不自聽斷,) 受制品官, 有同奴隷, 委政下吏, 無異土偶。 請竝(命)罷職。" 答曰: "徐當發落。"
地名: 玉果 (全羅道, 縣（監）)
年: 1639.0

○命設推鞫廳於義禁府, 鞫問詛呪罪人。 內人己玉供稱: "本以永昌大君家內人, 癸亥五月始入闕內, 慈殿昇遐返魂後出外, 是年冬還入闕內。 自上移御後, 差定色掌, 蒙上信任, 天恩罔極, 盡心服役矣。 至於八月二十日受鍼時, 以色掌禁喧闕中, 而炊飯宮人, 患痁不能做飯, 日晩不得食。 金尙宮親招宮人等, 率巫女掘花階, 金尙宮曰: ‘汝不得食乎?’ 答以果不得食, 而氣乏已甚, 色赤汗出。 所謂廢食度日, 氣色異常者此也。 二十三日夜, 設七星祭, 供辦祭物之時, 與入番色掌貞淑, 設饌于廚房。 申、李兩尙宮, 同爲監設, 申尙宮曰: ‘諸人中有不淨者, 則宜出去。’ 云, 而臣別無不淨之事, 故仍爲供辦。 申尙宮又曰: ‘彼色掌, 宜勿招之, 何爲來此?’ 云, 而亦不顯言, 故仍留過祭。 翌日巴只、欣介言: ‘聞水賜禮今之言, 則申尙宮使之勿招吾等。’ 云。 臣亦聽諸人之言, 則頗有喧騰之色。 臣謂欣介曰: ‘吾曾在上殿之人, 故欲不招乎? 聞之可驚。’ 自此不爲飮食。 其日諸宮人掘取凶穢之物, 而獨不見招, 自念果是異事也。 以此尤不無憂愁之形, 而達朝不寐。 臣服役外, 無交遊之事, 寧有敎誘之兇人乎? 二十四日甎上白屑, 則其日臣出番, 故與欣介, 同宿於出番之房, 日出後與欣介同往洗踏房。 此則寢室內人及洗踏房下人所共知也。" 鞫廳啓曰: "卽見內侍所錄別紙二度, 所得詛呪之物, 時御所十四處, 東宮十二處, 仁慶宮二十六處, 慶德宮四處。 自古宮掖巫蠱之變, 未有如今日之慘。 此非一二人所能爲, 又非一二年經營之所致。 至於空闕之變, 雖似非時御所內人所能爲, 而究其根柢, 則必出於一意者。 必有大慝之人, 伏於禁闈之內, 交通內外, 指嗾徒黨, 必欲售其兇逆之計, 豈下賤輕淺者所能爲哉? 咫尺昵侍之中, 旣有如此兇慘之謀, 則詛呪一事, 今雖發露, 亦安知後日之禍, 不有甚於今日者乎? 然不可人人而疑之, 又無他摘發之端, 處此之道, 誠爲未易矣。 但念, 今此穢物埋置, 多在竈堗烟桶及階闥之間, 外人蹤跡所不能到, 此則必出於灑掃、燒㸑之輩無疑矣, 而指揮之人則恐不在於此輩中。 臣等之意, 大內直、宿服役之輩, 雖未必皆預此謀, 而其與人綢繆行跡異常之狀, 則同處之人, 宜無不能覺知之理。 行兇者之罪, 不須更言, 覺其異常而不以告者, 是亦死罪也。 此屬竝加訊問, 方合今日獄體。 至於兩闕前後守直內官, 亦宜竝爲拿鞫。" 答曰: "空闕無點火之事, 竈堗所在, 盡爲火燒, 其埋置之久, 槪可想也。 各年守直內官, 厥數極多, 竝爲拿鞫, 甚不可也。 內人中可疑者, 從當書下。" 厥後累日無下敎, 鞫廳申稟, 乃下內需司所囚侍女小娥及下人西香、春香等于鞫廳。 小娥供稱: "以己玉接主人, 自前親切事, 則闕內之規, 各房皆有相依, 炊飯之事, 只是循例炊飯以給而已。 與己玉再度相語之事, 則變生之後, 己玉來言凶物多得之報, 臣以爲: ‘仁慶、慶德宮曾有此變, 至於時御大內, 亦有此變乎?’ 一度聽聞而已, 別無色變之事。 所率婢玉生, 因上敎, 諸尙宮前面質之時, 臣方在房洗面, 聞卽出來, 則諸人已擁玉生而去, 只得望見, 不得接語。 何能逆料己玉之所供, 而敎誘玉生, 使之相符乎?" 西香供稱: "曾與己玉同侍大妃殿, 一處服役, 大妃殿升遐後, 臣則出外適人。 上年臣夫以前妻之子, 被擄入瀋, 欲爲贖還, 故爲貿丹木、胡椒等物, 又以合線受價, 換貿紫紬, 果有累度通書之事, 而其價銀子, 恐有見失之弊, 使己玉, 親自受授而已, 此外無他。" 春香供辭曰: "凡闕內之人, 隨事相顧, 有無相資。 所謂與己玉相切云者, 不過如此而已。 己玉雖有兇謀, 此何等事, 而言於臣乎? 臣以東宮宮人, 獨守空宮, 日出月出之時, 只祝世子出來而已。" 鞫廳啓曰: "三女所供如此, 所當直爲請刑, 而臣等承命治獄, 務爲詳審, 俾合獄體者, 乃其職也。 以臣等愚見言之, 小娥違端, 在於與己玉再次相語, 而其所言者, 不過覓得凶物一事, 此則宮中之人孰不相傳? 其一語再語, 虛的不必大段致疑。 春香與己玉相切之狀, 渠亦不諱, 但無他疑端, 而徒以親切之故, 徑先刑訊, 恐涉未安, 姑爲囚禁, 以待端緖之出。 西香與己玉相通之狀, 似爲明白。 無論知情與否, 非其族屬而私通闕內, 極其狼藉, 宮闈之不嚴, 至於如此, 誠可寒心。 況其包裹雜物, 親自受授之跡, 甚爲綢繆, 此人爲先刑推宜當。 且其招內所謂, 異母子天順者, 年已十五歲云, 此兒竝爲拿問, 以觀其所言虛實而處之, 亦是得情之一道。" 答曰: "依啓。 且小娥情跡, 似未詳察矣。" 鞫廳推問天順, 天順自言年今十二歲, 其供辭如西香所招, 而凶穢之物出納事, 則以全不知爲對。 其翌日, 鞫廳嚴加結縛, 示以刑推之狀, 則天順號哭恐怯之外, 別無他語。 鞫廳啓曰: "臣等請問之意, 或冀童子眞率, 有可得情之端, 而今乃如此。 法典內, 十六歲以上方得刑推。 此兒年雖未的, 而其未及刑推則審矣。 請放送。" 答曰: "依啓。" 鞫廳啓曰: "似聞, 罪人囚繫內需獄者, 亦頗有之云。 此獄乃無前之變, 國人所憤嫉, 盡付外廷, 明白處置, 豈非事體之當然乎? 且一般罪人, 分置兩獄, 雖有參問之端, 無從可憑, 其在治獄之道, 恐不當如是。" 答曰: "一體拿問。" 乃下玉生、春介、車貴賢、重生等於鞫廳, 貴賢卽己玉之父, 重生
              己玉之娚也。 玉生供稱: "自八月旬間, 己玉果爲廢食, 故下問時從實以對, 而面質時落漏失對。 其他敎誘之事, 全無聽聞。" 春介供稱: "以壽進宮水賜婢, 出入闕內, 而與己玉凡物面給之事, 實是虛言。" 車貴賢供稱: "己玉行凶之物, 元無覓給之事。 且己玉衣衾, 與前頓異, 紬段等物, 未知出於何處, 而所備給者, 只木綿衾、食器等物而已。 己玉則在於闕內, 而常以衣食多出外方, 何以知其相切往來之人?" 重生供稱: "本來貧殘, 雇役爲生。 內人西香出外之後, 雇役受價, 因聞西香與己玉相切而已。 傳納西香凶物之事, 全無所知。" 各人等供招後, 鞫廳竝請刑。 己玉刑問六次, 壓膝一次, 烙刑一次; 小娥刑問六次, 壓膝一次; 西香刑問七次, 壓膝一次; 車貴賢刑問六次, 竝不服而斃。 上命鞫廳, 議啓在獄罪人。 回啓曰: "治獄之難, 莫甚於詛呪。 蓋暗地行凶, 事跡幽昧, 治此獄者, 不過出於疑似之跡。 雖使得正犯而治之, 渠若不肯吐實, 顧何從而明其實狀乎? 己玉爲可疑之首, 而小娥、西香有交私受授之跡, 皆不得免死。 如許無前之變, 決非二三人所爲, 枝葉雖除, 而本根猶在, 則其爲日後之憂, 何所不至? 己玉等今旣不服而死, 端緖無可尋, 豈勝痛惋? 今此在獄罪囚四人中, 春香雖有親切之狀, 而別無疑端; 春介雖有傳授之物, 不比西香之狼藉; 玉生三度變說, 終雖吐實, 情甚可惡, 而爲人迷劣特甚, 不過仰人指揮, 至如凶謀, 似不與此輩人共之; 重生乃己玉同生, 故在於當初請刑之中, 而自上特命停刑。 或者天意別有所在, 俱非臣等所敢擅便。" 答曰: "春香、春介、重生等, 竝定配, 玉生放釋。" 按, 今此詛呪之變, 出於宮闈, 事極嚴秘, 而內戚一二人, 與盲人韓忠建、妖巫鸚鵡等, 表裏煽動, 掘發凶物, 衆皆莫測。
地名: 玉果 (全羅道, 縣（監）)
年: 1822.0

○禮曹以各式年京外忠、孝、烈、狀報政府, 分等抄啓。 忠臣旌閭秩。
                【京居贈參議李士珪, 丁丑虜亂扈從沁都, 殉節者也。】
              孝子旌閭秩。
                【京居故通德郞兪彦淳, 故郡守鄭維, 故士人李堂九, 故折衝宋奎輝, 開城府故士人秦景舜、梁濟均, 忠原故童蒙洪此奇, 永同故士人金良榘, 藍浦故通德郞李基周, 全州故郡守李汝忠, 扶安故士人金履孝, 迎日故士人金仁學, 三陟故學生洪啓夏, 平壤故參奉金宗澤, 咸興故學生李益孫, 富寧武人鄭彭重, 安邊故士人金彦濟。】
              孝女旌閭秩。
                【京居故學生李維妻金氏, 楚山故士人尹基顯妻金氏。】
              孝婦旌閭秩。
                【溫陽故士人李培夏妻南氏, 江界無役宋泰文妻申姓。】
              烈女旌閭秩。
                【京居故學生尹致準妻林氏, 故學生黃奎鈾妻許氏, 故進士權賚妻李氏, 故僉正李秉淳妻金氏, 故學生朴齊衡妻李氏, 故折衝皮尙一妻尹氏, 故學生林日淳妻尹氏, 故學生趙漢錫妻權氏, 贈參議李士珪妻李氏, 故將仕郞安國均妻李氏, 故折衝金順孫妻金氏, 故吏姜寬得妻方姓, 開城府故士人金履瑞妻梁氏, 故士人玄錫祺妻金氏, 廣州府故學生金致彦妻趙氏, 江華府故劉義泰妻河氏, 木川故通德郞金義淵妻李氏, 淸州故士人李集璜妻李氏, 靑陽故良人李重馥妻金姓, 稷山故良人李士玉妻白姓, 全州故士人宋規煥妻安氏, 玉果故良人金夢愛妻金姓, 錦山故士人朴希默妻金氏, 光州故士人崔弘淳妻申氏, 淸道故士人李宅俊妻郭氏, 蔚山故學生許塾妻李氏, 山淸故士人閔百祿妻盧氏, 河東故士人崔浩妻金氏, 其女兄故士人金尙讃妻金氏, 寧海良人金文在妻私婢一烈, 襄陽故士人鄭用觀妻申氏, 三陟故良人崔明倫妻朴姓, 原州故通德郞朴東肇妻李氏, 洪川故士人許殷洙妻李氏, 長淵故士人金在重妻李氏, 載寧幼學康彛根妻李氏, 平壤故士人張禮維妻李氏, 館軍朴允建妻朱姓, 殷山故士人李再倜妻金氏, 成川故良人李廷沃妻趙姓, 德源故武人南允福妻李氏, 咸興故士人朴尙駱妻金氏。】
              孝子贈職秩。
                【京居故進士金善民, 任㠎。 故通德郞申晧, 開城府故士人金彦璋, 公州故士人閔鎭運, 木川故通德郞金義淵, 〈天〉安故同知李大亨, 淸州故通德郞李尙復, 扶餘故士人黃載謙, 全州故別將金養直, 故士人金亨福, 光州故士人金光儁, 其弟故士人光源, 永川故士人李時復, 淸道故士人李宅俊, 寧越故學生嚴健中, 橫城故幼學申昅, 其弟故同知
                    
                  , 谷山故士人韓錫龜。】
地名: 高山 (全羅道, 縣（監）)
年: 1435.0

○刑曹啓: "葛周、邊自中、崔松鶴、李昌等, 於李繼忠、高山甫處, 多受財物及奴婢, 僞造山甫戶口及繼忠外祖高純文契, 造印行使。 又於證保及都官漢城府色吏, 多贈以物, 舞文聘巧, 變亂是非, 使決訟官吏眩於處決, 其誘人陷害, 傷殘骨肉, 濁亂朝綱, 奸詐尤甚, 宜屛遐裔, 以絶亂階, 雖經赦宥, 勿許放免, 以戒後來。" 從之。
地名: 高山 (全羅道, 縣（監）)
年: 1452.0

○上引見金宗瑞、鄭苯、許詡及姜孟卿等議曰: "各道監司兼守令, 率妻赴任之法, 大小之臣, 多言其弊, 今者監司三人, 遞差罷, 率眷赴任之法, 復行一周何如?" 金宗瑞、鄭苯、許詡等啓曰: "大抵人情, 習於已行之法, 而憚其新事。 故監司三年之法, 厭之者衆, 而爭言其弊, 然任人之道, 久於其任爲貴。 前者監司一周之時, 凡干刑獄之事, 及民生疾苦, 纔及知之, 而輒滿其期, 東西兩界監司, 亦一體也。 兩界則監司兼守令, 率妻赴任, 已久無弊, 何獨於他道有弊乎? 仍舊爲便。" 姜孟卿啓曰: "前日命臣, 議此事于政府, 南智、安崇善等曰: ‘監司兼牧之弊, 臣等雖不開陳, 聖上洞知其弊。 姑擧一事言之, 大抵兼牧之官, 皆是土廣民多, 雖以牧使、判官治之, 尙不能也, 況以判官一身, 進退監司之前, 往來使客支對之不暇, 何能治官事, (申)
                〔伸〕
              民抑, 親斂散乎? 莫若一周之便。’" 上曰: "監司兼任之弊, 衆人之所言。 謀從衆則合天心, 予意以復行一周爲定, 今大臣皆以久任爲便, 姑從之。" 金宗瑞等啓曰: "軍資監, 藏軍糧之庫也, 所係非輕, 而間在閭閻, 垣墻頹落, 宜築垣墻, 備盜賊、防火災。" 姜孟卿啓曰: "中朝倉庫, 皆以磚爲壁, 塗以石灰, 本國倉庫, 亦燔磚築壁, 用石灰塗之, 則雖有火災, 亦不延燒, 而穿窬之盜, 可防矣。" 上曰: "果如是, 其令政府, 磨勘以聞。" 上又曰: "有人云: ‘烽火之設, 所以報邊警也, 多在高山, 大抵山高, 則朝暮霧, 暗不能通望。’ 予惟, 我國山川險阻, 若非高山, 則不能遠望也。 然回遠不宜處, 及小山可當者, 間或有之, 訪問何如?" 金宗瑞曰: "然。" 仍諭各道監司, 親審便否以聞。 宗瑞等又啓曰: "本朝人口之數, 不可不知。 隣保之法, 非不至也, 而京外人丁, 多有隱漏者, 誠非細故。 驛吏等亦不錄軍案, 實爲未便。" 上曰: "卿等之議是矣。 如何則戶口自見, 而無隱漏之丁乎? 古有號牌之法, 何故而中止歟?" 金宗瑞對曰: "我國軍額, 不滿六七萬, 小臣日夜思之, 未知其方。 外方閑良, 無役者甚多, 請抄錄以爲府兵, 各屬其邑, 其中有武才者, 上京侍衛, 無才者以其仕多, 加散官職, 以增軍額爲便。 號牌之法行之, 可以無弊, 然民厭其法, 中外譁然, 不得已而遂寢。" 上曰: "號牌之法, 不可卒然復行, 其戶口之法, 令兵曹議之。" 上又曰: "今朝司醞署酒庫火, 大抵火災, 出於不虞。 然昔內贍失火, 皆言: ‘奴婢等盜庫中財物, 恐其敗露, 故燒滅迹。’ 其時鞫之, 亦未得情。 然人情多詐, 不可不察。 吾欲令義禁府鞫之, 如何?" 皆曰: "上旨允當。" 卽命義禁府鞫之。
地名: 高山 (全羅道, 縣（監）)
年: 1453.0

○咸吉道觀察使成奉祖馳啓: "前都節制使李澄玉殺新都節制使朴好問, 囚其子平孫及奴二名。 臣卽移文于鏡城以南諸邑及六鎭, 令整勑軍馬以待節度。 又令會寧府使南祐良, 率精兵三百, 追捕澄玉, 又令高山道察訪呂宗敬與吉州牧使趙完璧率鍾城軍士, 屯于龍城平以應變。" 左議政鄭麟趾、右議政韓確、左贊成李思哲、左參贊李季疄、兵曹判書李季甸、參判朴仲孫、都承旨崔恒、右承旨申叔舟等會于大君廳, 擬議以啓, 遣議政府知印齎敎書往咸吉道。 其敎觀察使成奉祖曰:
地名: 高山 (全羅道, 縣（監）)
年: 1455.0

○左正言李崇元將本院議啓曰: "瑜身犯大罪, 只配朔寧, 猶爲太輕, 又移廣州, 上恩至重, 所當改心易慮, 今聞私通雜人, 不少戒懼, 請置於法, 其一時犯罪之徒, 亦按律科斷。 且鄭悰本以公主病上來, 病愈猶在京都, 亦爲不可。 請還於外。 且高山安置朴堧上言, 請歸葬亡妻于舊鄕而許之, 臣等意爲, 所在豈無葬地? 竊恐諸緣坐者, 據此蜂起, 苟望上恩。" 傳曰: "瑜處往來人已畫其數, 自外有出入者, 則此其邑守不能防制之過也。 然未知雜人謂誰, 其明言之。" 崇元啓曰: "姓名則未能的知, 或稱伴倘, 或稱奴僕, 數外之人頗多。 彼身犯大惡, 不曾懲戒, 請正典刑。" 傳曰: "瑜非身犯大逆, 廣州付處, 猶爲過矣, 伴倘奴僕出入主家何害? 鄭悰事, 予方商量, 朴堧事, 當從爾言。"
地名: 高山 (全羅道, 縣（監）)
年: 1457.0

○傳旨刑曹曰: "靈光永屬婢仲非, 賜都承旨曺錫文, 延安永屬婢德非、古阜永屬婢召史, 賜右議政姜孟卿; 昆陽永屬婢莫今, 賜雲城府院君
              朴從愚; 任實永屬婢心水, 賜領中樞院事尹師路; 平壤永屬婢性德、梁玉妹厚存, 賜坡平君
              尹巖; 安邊永屬婢於應伊、濟州永屬婢栢州, 賜花川君
              權恭; 靈光永屬婢松伊, 賜前判中樞院事李季甸; 稷山永屬婢梅花、李石貞妾女小非, 賜判中樞院事李澄石; 玉果永屬婢春月、成勝妾女性今, 賜左贊成申叔舟; 咸興永屬婢銀非, 賜右贊成黃守身, 文化永屬婢玉今、友直女子無心, 賜判中樞院事權擥; 李澄玉妾女哲今, 賜判書韓明澮, 靈光永屬婢玉京, 賜判書權蹲; 忠州永屬婢未致, 賜判書洪達孫; 閔伸妾女玉眞, 賜知中樞院事朴薑; 高山永屬婢欣加伊、李老女諫非, 賜都節制使楊汀; 永興永屬婢矢靡他、梁玉妹閑存, 賜都節制使洪允成; 咸安永屬婢小非、成勝妾女玉童, 賜判書朴元亨, 吉州永屬婢寶今、金尙忠女子尙非, 賜參判具致寬; 大興永屬婢於屯、李老女子李非, 賜前大司憲崔恒; 珍島永屬婢召史、趙完珪妾女玉今, 賜判內侍府事田畇; 錦山永屬婢召史, 賜前提學尹士昀; 權自愼妾女未致, 賜府尹柳洙; 吉州永屬婢定非、兪應孚妾女還生, 賜同知中樞院事奉石柱; 雲峯永屬婢奇德、李末生女子石非, 賜府尹康袞, 牙山永屬婢寶德, 賜都節制使柳河; 康津永屬婢若非, 賜觀察使元孝然; 蔚山永屬婢欣德, 賜中樞崔濡; 全州永屬婢漢非, 賜參判黃孝源; 金海永屬婢祿只, 賜左承旨尹子雲; 結城永屬婢於屯, 賜右承旨韓繼美; 權策妹召史, 賜參議曺孝門; 長連永屬婢延香, 賜右副承旨金礩; 博川永屬婢者斤伊, 賜參議權愷; 江界永屬婢全伊, 賜提學鄭守忠; 婢順非, 賜上護軍柳溆; 南原永屬婢吳非, 賜判事柳泗; 金堤永屬婢內隱非, 賜大護軍安慶孫; 泗川永屬婢永老, 賜上護軍趙得霖; 錦山永屬婢小斤伊, 賜副正洪順孫; 眞寶永屬婢春伊, 賜節制使郭連城, 康津永屬婢內隱伊, 賜前護軍崔潤。"
地名: 高山 (全羅道, 縣（監）)
年: 1475.0

○刑曹三覆啓: "全州囚白丁小高山、南陽囚私奴每邑山强盜罪, 律該斬不待時。" 從之。
地名: 高山 (全羅道, 縣（監）)
年: 1476.0

○御夕講。 講訖, 都承旨玄碩圭啓曰: "臣觀下三道今等褒貶, 多不從實。 臣前日聞守令恣行不法, 請遣御史于下三道, 多有被劾者, 適値慶事蒙赦。 然其所犯非輕, 故已令罷職, 而今褒貶居上考。 國家設殿最之法, 欲黜陟賢否也, 殿下不得親察, 委之監司, 而今乃如是, 是必因關節而然也。 請鞫監司。" 上曰: "守令犯法敗露者如是, 則其不敗露, 亦豈無之? 罷職守令居上考者, 誰耶?" 碩圭曰: "忠淸道
              德山, 全羅道
              樂安、綾城、高山是已。 又慶尙道有中無下, 此亦不可。" 上曰: "其鞫之。" 碩圭又啓曰: "如逃奴婢搜捕事, 臣等亦或通書, 近日韓明澮, 以非義通書于節度使, 而節度使、守令逢迎其意, 刦制無辜之人, 至囚登科人員, 此風不可不禁斷。 請下諭諸道, 使勿如是。" 上曰: "此但監司、守令不奉法耳。 何必煩諭?"
地名: 高山 (全羅道, 縣（監）)
年: 1491.0

○上御宣政殿, 置酒引見永安道體察使盧思愼慰之。 從事官鄭錫堅、韓斯文亦入。 上謂思愼曰: "諸將入征, 一道空虛, 煩卿往鎭, 予無憂矣。 但西賊敗北, 憤怨未洩, 三水、甲山等處, 竊發可慮。" 思愼對曰: "一道精銳之卒, 盡令赴征, 脫有竊發, 恐難禦之。" 上曰: "本道防禦亦緊, 豈之帥盡率精銳乎? 與元帥共議置, 若能守城, 萬無見敗之理。" 思愼曰: "守城則雖婦人, 小子亦能禦敵, 今時則禾穀盡收, 人民輒入, 似無可憂。" 上曰: "高山里之戰, 彼賊先耀兵滿浦, 爲侵攻之勢, 實欲掩襲高山里也。 小醜豈有攻城略地遠大之志? 不過搶擄頭畜而已。 徐自明云: ‘滿浦城中火光洞徹, 又有放炮之聲, 姜漬欲往救, 自明、兪灝固止之, 竟能大捷。’ 自明之言, 不可盡信, 然姜漬不從自明之言, 往救滿浦, 則高山里必大敗。 由是觀之, 將帥智略爲先。" 右承旨李誼啓曰: "臣曾聞, 永安道軍糧不敷。 臣意, 今入征往來軍需, 猶足以給之, 若問罪之後, 虜亦連年侵犯, 則糧餉恐不足, 不可不慮。 前者諸司奴婢之貢, 戶曹請以穀輸納於郡, 但本道多內需司奴婢, 而諸邑雜貢如皮物之類亦多, 請從市直以穀輸納。" 上曰: "可。" 誼又啓曰: "賊寇滿浦, 而楸坡
              上土之兵皆來赴, 則兵力非不足也, 而僉使金允濟不能誘致擊之, 先自畏怯, 輒放炮, 使之驚走, 有違國家措置之意。 請鞫之。" 上曰: "然。" 賜思愼貂裘一領、匹段帖裏一領、紬帖裏一領、耳掩一、靴一、胡椒一帒、弓二張、大箭一部、鞬服具、蓑衣諸緣具, 從事官亦賜弓矢。

○御經筵。 講訖, 執義李禮堅啓曰: "銀溪道察訪尹興莘, 以修理驛館有功, 命陞授正。 臣等論其太過, 命議宰相, 不知其終。" 上問左右。 特進官趙益貞對曰: "臣嘗爲江原道監司, 見興莘, 質直不貪人也。 其館宇修理時, 驛卒不以爲弊, 是亦可嘉, 國家嘗慮驛卒凋耗, 以諸司奴婢分給於直路驛站, 其分給奴婢, 生産繁盛, 已充其數, 則餘丁或立選上, 或納貢布, 以此一家兩役, 父爲驛卒, 子爲選上, 皆訴其冤矣。 諸驛雖有修理之功, 前此察訪, 苟延日月, 以待箇滿, 無一修理者矣。 臣意, 雖授此職無妨。" 上曰: "論功陞職, 欲以礪後人耳。" 司諫黃事孝曰: "興莘, 以六品之職陞三品太過, 遞授東班職可矣。" 領事洪應曰: "興莘, 考其踐歷, 雖授僉正、副正, 亦足矣。" 上曰: "其考歷任。" 益貞又啓曰: "江原道土田瘠薄, 人民凋耗, 國家業已募民徙之, 然一道戶數不過一萬二千餘戶, 下道一邑之戶或至三萬, 是一邑倍有江原一道之戶矣。 直路諸驛, 旣分給奴婢, 可以迎來送往, 唯小路驛館奴婢, 只有一、二家, 馬匹亦數少, 小路驛館, 亦分給奴婢何如?" 應曰: "諸驛凋殘, 不止於此, 若一開端, 必援例而請之矣。" 知事魚世謙曰: "非特驛路無奴婢, 諸邑亦然, 雖百人訴狀, 勢不得聽理, 所以然者, 若許一邑, 則餘皆援例矣。" 上曰: "令該司議啓。" 事孝又啓曰: "高山里軍功, 論賞過重。" 應啓曰: "己亥年雖有深入彼地之功, 然其斬獲率皆老弱; 高山里斬獲, 則皆桀驁壯健之人。 彼虜亦言於遼東曰: ‘幾至百名敗死於朝鮮。’ 若是則斬獲甚多矣。" 上曰: "己亥年軍功, 一等或加三資, 或加二資, 今此則一等皆授三資, 故臺諫如此論啓矣。 然高山里之擧, 比諸己亥年, 等爲有功矣。" 禮堅啓曰: "用人當取其心行, 李績爲正言時, 旣共議同僚而獨疏, 今又上疏, 欲辨患得、患失之狀, 而疏語與禁府招辭皆牴牾, 爲士者不可如此用心而立朝。" 上問左右。 應對曰: "臣嘗鞫此事, 績初與同僚共議製疏而久不斤正, 故獨進。 其遞南原判官也, 謂有府使, 雖不交代上來無妨, 此亦窄狹料事之錯也, 以此指爲鄙夫。 古人於鄙夫釋之曰: ‘小則吮癰舐痔。’ 此皆瑣屑諂媚之態也, 如此小事, 指爲鄙夫, 則朝中無全人矣。" 上曰: "觀其招辭, 同僚非不知也。 久遠之事, 豈可追論抵罪?"
地名: 高山 (全羅道, 縣（監）)
年: 1500.0

○辛巳/御經筵。 掌令高荊山曰: "臣嘗爲咸鏡道都事, 見徙邊人民至爲凋殘。 國家移民於北道, 擇給可耕之地, 限三年復戶免稅, 其所以撫恤之道非不至也, 然守令等率不撫恤, 其所給田土, 有名無實, 人不得利, 何以資生? 請自今令監司, 檢擇可耕田土以給。" 王問左右, 領事成俊曰: "徙邊人等, 不得安接者, 專由監司、守令不能撫恤也, 掌令之啓是矣。 然監司摠決庶務, 何暇親擇田土, 以給徙民乎? 請申明舊章, 勅守令恤徙民。" 荊山曰: "若遣官審視, 而其所給田土, 或有虛張其數者, 則守令卽命罷黜, 庶無其弊。" 俊曰: "今者平安道軍民鮮少, 視古半減。 癸丑年崔潤德西征時, 平安道軍士至於二萬, 今則只一萬而已。 專是不能安接徙民, 日益凋殘, 以致軍士之少也。 如此, 則徙民安接之策, 亦當申明舊法而已。 若抄富實者, 使之入居, 則必有冤抑, 如有犯罪者, 皆令徙居, 則何怨之有?" 荊山曰: "臣在咸鏡道, 見驛路之弊。 自洪原至端川爲南道, 自吉城至明川爲北道, 其中有高山、居山、輸城等三大驛。 南道兵使以北靑爲本營, 若於三水、甲山有賊變, 則及期奔救。 自北靑至甲山三百三十里, 其間有濟人館、鍾浦、熊耳、虛川等驛, 自甲山至三水二百一十里, 其間有積生驛。 但此驛等非大路, 故一驛馬纔二三匹。 兵使之行, 有軍官、伴人, 許多徒衆, 其騎駄必多, 不得已抄用南道驛馬。 但及期奔馳, 馬斃者頗多, 誠非細故。 臣願濟人館、積生等驛, 依大路之例, 多立馬匹, 增置郵吏, 以祛南道居山等驛之弊。 且直路郵驛, 其弊不貲, 如野人及大小使客往來, 進上物膳輸轉, 馬匹無休息之時。 且以高山之弊言之, 本營爲咸興, 而安邊等官進上之物, 皆納于咸興, 達于京都。 其往還皆用驛馬輸轉, 不足則或以牛畜駄載, 牛畜不足, 則男負女戴, 猶不能支, 其苦不可勝言。 各驛大中小路馬匹, 本各有數, 而前此隨其馬數, 給其位田, 公須田、日守亦准數充給, 故驛路得以蘇復。 戊申年量田時, 不計大中小路, 但隨其馬匹有無而給之, 故驛路日益凋耗, 而前年兵曹啓驛路蘇復之策, 令咸鏡道直路, 如大路之例。 法雖如此, 有何益哉? 臣前與監司議啓本道驛路蘇復之策, 請卽遵行, 而其馬位田、公須田及日守, 隨其大中小路, 准數給之, 驛吏稀少處, 亦以各司奴婢充定何如?" 王曰: "令兵曹考節目後發落。" 荊山曰: "洪伯慶所犯至重, 請深治其罪。" 不聽。
地名: 高山 (全羅道, 縣（監）)
年: 1503.0

○己卯/受常參, 御經筵。 大司憲閔暉論啓致元事, 不聽。 李世佐曰: "遼東護送軍, 例到義順館, 給送資糧, 自設湯站以後, 只到江上而還。 辛酉年後, 復到義順館, 其軍所供及還糧、人情等物, 計一年之費, 米至千餘碩。 江邊儲畜有數, 若至十年, 則將云萬餘碩, 何能支給?" 領事李克均曰: "義州之儲, 年年不足, 轉安州之穀以繼之, 其弊不貲。 今金輔、李珍若出來, 則令館伴從容曲說其弊, 則庶幾措置得宜矣。" 王曰: "可。" 特進官曺淑沂曰: "臣嘗爲平安道觀察使, 計本道儲穀之數, 除皮雜穀, 米則平壤五萬餘斛, 安州三萬餘斛, 寧邊四萬餘斛, 中和、三和、龍岡等邑纔萬餘斛, 義州、江界、定州、肅川、成川等邑名爲大官, 而或六七千斛, 其他各官, 或一二千斛, 其軍需所儲甚少, 而費出如節度使、虞候、軍官、鎭將、權管及各其所率軍官、別軍官、奴子及所持大小馬, 共四百四十餘
                〔匹〕
              , 計一年料豆, 幾五百斛。 且如文臣天使則都司率護送軍二三千, 太監則摠兵官率八千出來。 臣嘗爲義州牧使, 天使董越、王敞之行, 計所費四千餘斛。 其他本朝赴京護送之軍, 滿浦常時出來野人支供之物亦不貲, 而年年本道田稅減三分, 故其數不敷。 國家慮軍資之減耗, 歲輸司贍寺緜布一千匹, 貿米而補之, 然守令例貿五六斗, 計不過三四百斛。 以所入之數, 計所出之費, 則餘積無幾, 萬有邊患則糧道無由可繼, 爲今之計, 莫急於屯田。 臣前於辛酉年, 以義州
              圓直、從達兩島墾田事, 啓請蒙允, 卽令當領船軍吹鍊打鑄農器, 且以道內贓贖之物買農牛, 翌年壬戌, 以當領船軍墾田, 落種二十五碩, 秋來得穀一千斛, 屯田之利, 已驗於此。 臣意, 其傍威化島, 土品沃饒, 地勢平衍, 與兩島無異。 墾田則其利不啻萬萬, 但此島力役甚夥, 非兩島之比。 若使本道守令監莅, 則治民、防禦之暇, 恐不得專意, 大事不成矣。 請別遣諳練朝官, 職兼御史, 一年相遞, 專爲監莅, 兼糾守令不法, 則公私俱優。 且臣嘗爲順川郡守, 到江界, 絶無水田, 但於高山里有十餘頃而已。 其後臣以監司, 又到江界, 水田比比有之。 問之則皆南民徙邊者所墾, 而所收與內地無異。 臣留心審其可耕之地, 如高山里、伐澄浦等處盡墾, 則可落種二百餘斛。 請依義州例, 別遣朝官, 監莅起墾。 如此而比及三四年, 積穀有裕然後, 江界之穀, 用之於渭原、理山、碧潼等邑; 義州之穀, 用之於昌城、朔州等邑, 則內道轉輸之弊, 京布貿穀之費除而邊需自裕。" 王曰: "令該曹議其便否後, 收議于大臣。"
地名: 高山 (全羅道, 縣（監）)
年: 1507.0

○甲午/臺諫合司啓曰: "旣盡陳其情, 而亦悉聞上敎矣。 上以爲收議, 而不允, 是以臣言爲不當也。 臣等不敢居職, 請亟遞臣等之職。" 獻納朴祥啓曰: "臣以母病相見, 歸光州, 頗聞守令不法。 順天府使李公信貪婪無比, 刑罰刻薄, 又畜樂安官婢於衙內, 請托公行, 作弊多端。 同福縣監李懇, 以田八結, 作一牛, 從名輪駄, 駄價緜布, 一結收一匹, 輪督民間, 用之於官。 南平縣監宋麒孫刻木爲人, 名曰木將校, 用以施令, 一刻稽留, 罰徵緜布、米、太, 性又柔懶, 牽制奸吏。 礪山郡守李元英多率奴婢, 又率成雙子弟, 凡官廳出納之物, 令其子弟監之, 多行不法, 請皆罷職, 以警其餘。 又聞定難功臣金良彦覲親于湖南, 率奴三十餘名, 所經各官, 多般侵虐。 監司令珍原、金溝等倅, 檢擧支供, 不由直路, 橫行各官, 煩擾太甚。 良彦特蒙上恩, 初陞堂上, 所當謹愼, 而驕縱如此, 監司亦委定差使員, 致令作弊, 不得無罪, 請皆推問。" 大司諫南慄啓曰: "密陽府使鄭子芝爲海州判官, 貪汚尤甚, 州人怨之, 播諸詩章, 及爲任崇載從事官, 採紅駿於慶尙道, 囚督列邑人吏, 受賂還放, 以驛馬公然輸家。 爲人如此, 可以堪牧民之任乎? 善山府使李琬, 自盜官物, 載船輸京, 又令其子, 連續轉輸, 嶺南一路, 以琬爲貪汚第一, 延安府使任浩, 盜官物, 載船輸京, 連被告訴, 宜皆罷黜。 高山縣監張翼, 日事飮酒, 不治公務, 亦宜罷黜。" 傳曰: "土田、臧獲、蔭加、永文等事, 皆不允。" 傳于朴祥曰: "所啓守令不法事, 豈盡親見之乎? 若不親見, 聞於一人, 則一人之毁譽, 或未必公也, 見褒貶後, 當推問之, 金良彦事, 推問於監司。" 傳于南慄曰: "獻納則下鄕親聞之, 卿何從而聞乎, 何不公議於僚中, 而獨啓之乎? 黃海道褒貶已來矣, 延安府使居最, 當推問於監司。" 慄啓曰: "臣舊聞此語, 近因論啓大事, 未及議于僚中, 適見朴祥之啓, 臣亦啓之。"